Robert Paynter

Robert William Paynter (* 12. März 1928 in London, England; † 20. Oktober 2010 op de Isle of Wight) weer en britischen Kameramann. 

 Leven un Wark 
Paynter hett de Mercers’ School in Holborn besöcht. Wiel den Tweeten Weltkrieg weer he na Horsham evakueert. Sien Loopbahn füng 1943 as Kameramannhelpsmann bi de MOI (Ministry of Information) Colonial Film Unit an.Kay Weniger: Das große Personenlexikon des Films. Band 6, S. 171. Schwarzkopf & Schwarzkopf, Berlin 2001, ISBN 3-896-02340-3. Anfang vun de 1950er Johren is he bi British Transport Films as Kameramann utbillt worrn. Sien Handwark hett he ünner annern bi David Watkin un Billy Williams lehrt. Dorna hett he verschedene Kort- un Dokumentarfilmen dreiht. In disse Tiet weer he fakener in Afrika, woneem he ünner annern de persöönliche Kameramann vun Haile Selassie weer. In de 1960er Johren hett he vör allen vör den Feernsehsenner ITV arbeit, för de he ünner annern Warfspots för Kellogg’s, Mars un Guinness.

Sien Loopbahn bi’n Film füng 1969 mit Michael Winner sien Kriegsfilm Hannibal Brooks. Se hebbt tosamen an teihn Filmen arbeit, so as an de Westernfilmen Lawman un Chato’s Land. Twüschen 1981 und 1986 hett Paynter mit den Speelbaas John Landis tosamenarbeit. Blangen de Speelfilmen, to de ok An American Werewolf in London tellt, hett he ok de Kamera  bi Michael Jackson sien Musikvideo to Thriller bedeent, bi dat ok Landis Speelbaas weer. Landis hett em ok to Cameo-Optreden verholpen. In de 1980er Johren hett Paynter bito ok de Kamera bi Richard Lester sien Superman-Filmen föhrt. För em hett he ok sien letzten Film dreiht, as he een vun de Kameras för den Kunzertfilm Get Back över de 1990er-Welttrounee vun Paul McCartney föhrt hett.

Paynter weer vun 1950 bit to ehrn Dood 2001 mit Marjorie Dawson verheiraat. Se harrn tohopen dree Kinner. 

 Filmografie (Utwahl) 
 Johr Titel 1954 East Anglian Holiday, Kortfilm 1966 Soldier ’67, Kortfilm 1969 Hannibal Brooks 1970 The Games 1971 Lawman 1971 The Nightcomersdt.: Das Loch in der Tür 1972 Chato’s Landdt.: Chatos Land 1972 The Mechanicdt.: Kalter Hauch 1973 Scorpiodt.: Scorpio, der Killer 1976 High Velocitydt.: Bluthunde vom Teufel zerrissen 1978 The Big Sleepdt.: Tote schlafen besser 1980 Superman IIdt.: Superman II – Allein gegen alle 1981 The Final Conflictdt.: Barbaras Baby – Omen III 1981 An American Werewolf in Londondt.: American Werewolf 1983 Trading Placesdt.: Die Glücksritter 1983 Superman IIIdt.: Superman III – Der stählerne Blitz 1984 Scream for Helpdt.: Spur in den Tod 1984 The Muppets Take Manhattandt.: Die Muppets erobern Manhattan 1985 Into the Nightdt.: Kopfüber in die Hölle 1985 Spies Like Usdt.: Spione wie wir 1986 Little Shop of Horrorsdt.: Der kleine Horrorladen 1989 When the Whales Camedt.: Der Fluch der Wale 1990 Strike it Richdt.: Liebesroulette 1991 Get Back, Dokumentation

 Borns 

 Weblenken 

 Naroop vun’n Daily Telegraph (engelsch)

Kategorie:Mann
Kategorie:Börger von Grootbritannien
Kategorie:Kameramann
Kategorie:Boren 1928
Kategorie:Storven 2010